als_Latn dik_Latn ron_Latn
Siç është traditë, çdo vit kryetari i shtetit të Zvicrës organizon një ceremoni përshëndetëse me trupin diplomatik me rastin e fillimit të vitit të ri. Këtë vit, znj Doris Leuthard, presidentja re e Zvicrës ishte mikëpritesja e kësaj ceremonie. Në ceremoni mori pjesë edhe ambasadori i Shqipërise në Bernë z. Ilir Gjoni. Shënojme se presidenca e re e Zvicrës ka nisur me një lajm të mirë-znj. Leuthard ka ftuar për një vizitë zyrtare kryeministrin e Shqipërisë z. Edi Rama në Mars të këtij viti. Ky është një moment historik dhe i rëndësishëm në marrëdhëniet midis dy vendeve. Ky vit njëkohësisht shënon dhe 25 vjetorin e hapjes së përfaqësisë diplomatike zvicerane në Tiranë. Një ceremoni e ngjashme u zhvillua edhe në kështjellen e Vaduzit në Principatën e Lihtenshteinit nën kujdesin e Princit Hans Adam II dhe familjes princërore.
als_Latn